বিবিচিনি ইউনিয়ন

বিবিচিনি বাংলাদেশের বরগুনা জেলার অন্তর্গত বেতাগী উপজেলার একটি ইউনিয়ন।

 আয়তন 
বিবিচিনি ইউনিয়নের আয়তন ৬,২৩৭ একর।

 প্রশাসনিক কাঠামো 
বিবিচিনি ইউনিয়ন বেতাগী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বেতাগী থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।

 অবস্থান 
বাংলাদেশের দক্ষিণে অবস্থিত বরগুনা জেলার বেতাগী উপজেলায় বিবিচিনি ইউনিয়নটি অবস্থিত। ইউনিয়নের উত্তরে বরিশাল জেলার বাকরগঞ্জ উপজেলার ১৪নং নিয়ামতি ইউনিয়ন, দক্ষিণে বরগুনা জেলার বেতাগী উপজেলার ২নং সদর ইউনিয়ন, পূর্বে পটুয়াখালী জেলার মির্জাগঞ্জ উপজেলার মাধবখালী ইউনিয়ন ও পূর্বে বিষখালী নদী। চিনি বিবির নাম অনুসারে এই ইউনিয়নের নাম হয়েছে বিবিচিনি। বিবিচিনি ইউনিয়ন পরিষদ স্থাপিত হয় ১৯৬১ খ্রিষ্টাব্দে।

 জনসংখ্যার উপাত্ত 
২০১১ সালের আদমশুমারি অনুযায়ী বিবিচিনি ইউনিয়নের মোট জনসংখ্যা ১৭,৩৪৭ জন। এর মধ্যে পুরুষ ৮,৩৬৫ জন এবং মহিলা ৮,৯৮২ জন। মোট পরিবার ৩,৯৯১টি।
+গ্রাম ভিত্তিক জনসংখ্যার তালিকাওয়ার্ড নংগ্রামের নামজনসংখ্যা (২০১১)০১বিবিচিনি গ্রাম৫৮০৩০২চর বিবিচিনি৫৯০৩গাবুয়া-পুটিয়াখালী৭৩৬০৪দেশান্তরকাঠী৪৫৩৩০৫গড়িয়াবুনিয়া২০৩৮০৬ফুলতলা৩৮৯৫০৭তালগাছিয়া৪৬৭

 শিক্ষা 
২০১১ সালের আদমশুমারি অনুযায়ী বিবিচিনি ইউনিয়নের সাক্ষরতার হার ৫৯.১%।

 জনপ্রতিনিধি 
বর্তমান চেয়ারম্যানঃ জনাব নওয়াব হোসেন খান 
+পুর্বতন চেয়ারম্যানগণের তালিকাক্রমিক নংনামসময়কাল০১মোঃ আব্দুল কাদের গাজী২১/০৫/১৯৮৩  থেকে ২৪/০৭/১৯৮৮০২মোঃ এনায়েত হোসেন হাওলাদার২৫/০৭/১৯৮৮  থেকে  ২৪/০৫/১৯৯২০৩এবিএম গোলাম মোস্তফা২৫/০৫/১৯৯২  থেকে ১৯/০২/১৯৯৮০৪নওয়াব হোসেন খান২০/০২/১৯৯৮  থেকে ১৪/০৪/২০০৩০৫মোঃ এনায়েত হোসেন হাওলাদার১৪/০৪/২০০৩ থেকে  ৩০/০৩/২০১০০৬মোঃ আনিচুর রহমান১৪/০৪/২০১০ থেকে  ১৪/০৬/২০১৫০৭নওয়াব হোসেন খান৪/০৮/২০১৫ থেকে  ১৪/০৬/২০২০০৮নওয়াব হোসেন খান বর্তমান

 যোগাযোগ 
বিবিচিনি ইউনিয়নে পশ্চিম প্রান্ত দিয়ো বরগুনা-বরিশাল মহাসড়ক হওয়ায় যাতায়াতে  জনগণ বিশেষ সুযোগ সুবিধা পাচ্ছে। এ সড়ক সহ ইউনিয়নের অভ্যন্তরীণ সকল সড়কেই নিয়মিত অটোরিক্সা, রিক্সা, মটর সাইকেল, ইঞ্জিন চালিত ভ্যান ইত্যাদি যানবাহন চলাচল করে। এছাড়া নৌপথে লঞ্চ, ট্রলার, ইঞ্জিন চালিত নৌকা যোগেও উপজেলা বা জেলা সদরে যোগাযোগ করা যায়।

 হাট বাজার 
ইউনিয়নে হাট বাজার রয়েছে ৯ টি। যথাক্রমেঃ ডিসির হাট, পল্লীমঙ্গল বাজার, এমপির হাট, গাড়িয়াবুনিয়া বাজার, পুটিয়াখালী বাজার, ফুলতলা বাজার, শান্তিনগর(দরগির চর) বাজার, কাটাখালী বাজার, বিবিচিনি পানের বাজার।

 আরও দেখুন 
 বেতাগী উপজেলা
 বেতাগী থানা
 বরগুনা জেলা

 তথ্যসূত্র 

 বহিঃসংযোগ 

বিষয়শ্রেণী:বেতাগী উপজেলার ইউনিয়ন